CELEX: 62009TN0259
Language: el
Date: 2009-07-07 00:00:00
Title: Υπόθεση T-259/09: Προσφυγή της 7ης Ιουλίου 2009 — Επιτροπή κατά Arci Nuova Associazione Comitato di Cagliari και Alberto Gessa

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/34
            
         Προσφυγή της 7ης Ιουλίου 2009 — Επιτροπή κατά Arci Nuova Associazione Comitato di Cagliari και Alberto Gessa
   (Υπόθεση T-259/09)
   2009/C 220/73
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Moretto, δικηγόρος, A. M. Rouchaud-Joët, N. Bambara)
   
      Καθών: Arci Nuova Associazione Comitato di Cagliari (Κάλιαρι, Ιταλία), Alberto Gessa (Κάλιαρι, Ιταλία).
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να υποχρεώσει την Arci Nuova Associazione Comitato di Cagliari και τον Alberto Gessa, προσωπικώς και αλληλεγγύως, να καταβάλουν το ποσό των 15 675 ευρώ και τόκους υπερημερίας με επιτόκιο 7,32 % από 20ής Μαΐου 2007 έως πλήρους εξοφλήσεως του οφειλόμενου ποσού·
            
         
               —
            
            
               να καταδικάσει την Arci Nuova Associazione Comitato di Cagliari και τον Alberto Gessa στα δικαστικά έξοδα.
            
         
      Ισχυρισμοί και κύρια επιχειρήματα
   
   Αντικείμενο της παρούσας προσφυγής είναι να υποχρεωθεί η προαναφερθείσα ένωση και, αλληλεγγύως, ο πρόεδρός της να καταβάλουν ποσό ίσο προς την προκαταβολή που κατέβαλε η προσφεύγουσα στο πλαίσιο της δράσεως «ONG-2003-204-Cagliari-ARCI-l’Europa dei Migranti». Η δράση αυτή περιλαμβάνει ενέργειες στον τομέα της πληροφορικής και της τεκμηρίωσης, στη γλώσσα των διαφόρων χωρών προελεύσεως, επί των ευρωπαϊκών θεσμικών οργάνων, της διαδικασίας λήψεως αποφάσεων και των σταδίων οικοδομήσεως και διευρύνσεως της Ευρωπαϊκής Κοινότητας, προς διευκόλυνση της ενσωματώσεως μεταναστών.
   Η σύμβαση προέβλεπε την υποχρέωση διαβιβάσεως, εντός ορισμένης προθεσμίας, της τελικής εκθέσεως υλοποιήσεως της δράσεως, οριστικού υπολογισμού των επιλέξιμων δαπανών ως προς τις οποίες πράγματι χορηγήθηκε συνδρομή, καθώς και πλήρους καταστάσεως εσόδων και δαπανών.
   Επειδή η υποχρέωση αυτή δεν τηρήθηκε, η Επιτροπή αποφάσισε να ασκήσει την παρούσα προσφυγή.